ai4bharat/Pralekha huggingface dataset:
ஜவுளித்துறை அமைச்சகம்
பருத்தி உற்பத்தியில் உலகளாவிய சிறந்த தரநிலைகளை இந்தியா பின்பற்றுவதற்கு உரிய தருணம்: திரு பியூஷ் கோயல்
பருத்தி உற்பத்தித்திறனை அதிகரித்தல், இந்தியப் பருத்தியின் முத்திரையை மேம்படுத்துதல் தொடர்பான கலந்துரையாடல் புது தில்லி வணிக பவனில் இன்று பருத்தி ஜவுளி மதிப்புச் சங்கிலியின் பங்குதாரர்களுடன் மத்திய வேளாண்மை மற்றும் விவசாயிகள் நலத்துறை அமைச்சர் திரு நரேந்திர சிங் தோமர் முன்னிலையில், மத்திய வர்த்தகம் மற்றும் தொழில்துறை, நுகர்வோர் விவகாரங்கள், உணவு ,பொது விநியோகம் மற்றும் ஜவுளித்துறை அமைச்சர் திரு பியூஷ் கோயல் தலைமையில் நடைபெற்றது. மத்திய ஜவுளி மற்றும் ரயில்வே இணையமைச்சர் திருமதி. தர்ஷனா வி. ஜர்தோஷ் இதில் கலந்து கொண்டார்.
நிகழ்ச்சியில் உரையாற்றிய மத்திய ஜவுளித்துறை அமைச்சர் திரு பியூஷ் கோயல், பருத்தி உற்பத்தியில் உலகத் தரத்தை இந்தியா ஏற்றுக்கொள்ள வேண்டிய நேரம் இது என்று கூறினார். விவசாயிகளின் வருமானத்தை அதிகரிக்க இந்தியாவில் பருத்தி உற்பத்தியை அதிகரிக்க சம்பந்தப்பட்ட அனைத்து பங்குதாரர்களும் சிறந்த நடைமுறைகளைப் பகிர்ந்து கொள்ள வேண்டும் என்றும் அவர் கேட்டுக்கொண்டார்.
உற்பத்தித்திறன் , விவசாயிகளின் கல்வி மற்றும் வர்த்தகம் ஆகியவற்றில் ஆராய்ச்சியை அதிகரிக்க தனியார் துறை பங்களிக்க வேண்டும் என்று அவர் கேட்டுக்கொண்டார். ஒருங்கிணைந்த அணுகுமுறையை வலியுறுத்திய திரு கோயல், பருத்தி மதிப்பு சங்கிலியை வலுப்படுத்த தனியார் துறை தீவிரமாகச் செயல்பட வேண்டும் என்று வலியுறுத்தினார். தொழில்துறையினரின் சமமான பங்களிப்பின் மூலம் நல்ல தரமான பருத்தி உற்பத்தியில் நாம் முத்திரை பதிக்க வேண்டும் என்று அவர் மேலும் கூறினார்.
நமது பருத்தி விவசாயிகளுக்கு சரியான விதைகள் பற்றிய விழிப்புணர்வை ஏற்படுத்துவதன் மூலமும், நவீன தொழில்நுட்பம் மற்றும் முற்போக்கான விவசாய முறைகளைப் பின்பற்ற விவசாயிகளை ஊக்குவிப்பதன் மூலமும் மகசூல் மற்றும் லாப வரம்புகளை அதிகரிப்பது இன்றியமையாதது என்று திரு கோயல் கூறினார்.
கூட்டத்தில் பேசிய மத்திய விவசாயம் மற்றும் விவசாயிகள் நலத்துறை அமைச்சர் திரு நரேந்திர சிங் தோமர், பருத்தி உற்பத்தியின் வளர்ச்சி மற்றும் உற்பத்தித்திறன் நாட்டின் வேலைவாய்ப்பு வளர்ச்சிக்கு இன்றியமையாதது என்றார். உற்பத்தித்திறனை அதிகரிக்க குறுகிய கால மற்றும் நீண்ட கால உத்திகள் வகுக்கப்பட வேண்டும் என்று வலியுறுத்திய அவர், அதிக அடர்த்தி கொண்ட விவசாயம் மற்றும் நுண்ணீர்ப் பாசனம் ஆகியவை நாட்டின் பெரும்பகுதிகளில் பருத்தி உற்பத்தியை அதிகரிக்க மிகவும் அவசியமாகும் என்றார்.
இந்தக் கூட்டத்தில், பருத்தி மதிப்புச் சங்கிலி தொடர்பான முக்கியப் பிரச்சினைகள் குறித்து,நீண்ட நேரம் விவாதிக்கப்பட்டன. ஜவுளி, வேளாண்மை, வர்த்தகம், சுற்றுச்சூழல், வனம் மற்றும் பருவநிலை மாற்ற அமைச்சகங்களின் மூத்த அதிகாரிகள், ஆராய்ச்சி மற்றும் மேம்பாட்டுத் துறை அதிகாரிகள், பெருநிறுவனங்கள், விவசாயிகள், விதைத் தொழில்துறை மற்றும் பங்குதாரர்கள் ஆகியோர் கலந்துகொண்டனர்.
(
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.28 கோடி தடுப்பூசி டோஸ்கள் வழங்கப்பட்டுள்ளன. இதில் 95.16 கோடி இரண்டாம் தவணை தடுப்பூசி டோஸ்களும், 22.55 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 39,496 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 1,934 பேர் கொவிட் தொற்றால் பாதிக்கப்பட்டுள்ளனர். இது 0.01 சதவீதமாகும்.
தொற்றிலிருந்து மீண்டவர்களின் விகிதம் 98.81 சதவீதம்.
கடந்த 24 மணி நேரத்தில் 118 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,41,49,346 பேர்.
கடந்த 24 மணி நேரத்தில் 94 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 0.11% வாராந்திர பாதிப்பு விகிதம் 0.08%
இதுவரை மொத்தம் 91.44 கோடி சோதனைகள் நடத்தப்பட்டுள்ளன. கடந்த 24 மணி நேரத்தில் 88,445 சோதனைகள் நடத்தப்பட்டுள்ளன.
மத்திய அமைச்சரவை
சுகாதாரம் மற்றும் மருந்து தயாரிப்புத் துறையில் இந்தியா – பிரேசில் இடையே ஒத்துழைப்பிற்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், சுகாதாரம் மற்றும் மருந்து தயாரிப்புத் துறையில், இந்தியா – பிரேசில் இடையே ஒத்துழைப்பிற்கான புரிந்துணர்வு ஒப்பந்தத்திற்கு ஒப்புதல் அளிக்கப்பட்டுள்ளது. இந்த ஒப்பந்தம் நவம்பர் 2019-ல் கையெழுத்தாகும் என்று எதிர்பார்க்கப்படுகிறது.
பலன்கள்:
இந்தியா – பிரேசில் இடையேயான இருதரப்பு புரிந்துணர்வு ஒப்பந்தம் இருநாடுகளிடையேயான கூட்டு முயற்சிக்கான ஒத்துழைப்பை ஊக்கப்படுத்துதல், சுகாதாரத்துறையில் தொழில்நுட்ப மேம்பாடு மற்றும் ஆராய்ச்சியை மேம்படுத்த இந்த ஒப்பந்தம் வகை செய்யும். இருநாட்டு மக்களின் பொது சுகாதார நிலையை மேம்படுத்தவும் இது உதவிகரமாக இருக்கும் அத்துடன் இந்தியா – பிரேசில் இடையேயான இருதரப்பு உறவுகளையும் பலப்படுத்தும்.
-----
(
மனித வள மேம்பாட்டு அமைச்சகம்
தொலைதூரங்களுக்கு தரமான டிஜிட்டல் கல்வியை கொண்டு சேர்க்க ஒரு வகுப்பு- ஒரு சேனல் திட்டத்தை விரிவுபடுத்துவது குறித்த இணையவழி கருத்தரங்கு
கல்வித்துறையில் மத்திய பட்ஜெட் 2022 அறிவிப்புகளை அமல்படுத்துவது குறித்த இணையவழி கருத்தரங்கிற்கு கல்வி அமைச்சகம் பிப்ரவரி 21-ந் தேதி ஏற்பாடு செய்திருந்தது. இதில் பிரதமர் திரு நரேந்திர மோடி உரையாற்றினார்.
தொலைதூரங்களுக்கு தரமான டிஜிட்டல் கல்வியை கொண்டு சேர்க்க ஒரு வகுப்பு- ஒரு சேனல் திட்டத்தை விரிவுபடுத்துவதே இதன் நோக்கமாகும்.
இது குறித்த அமர்வு, புதுதில்லி இந்திரா காந்தி தேசிய திறந்தநிலை பல்கலைக்கழக துணைவேந்தர் பேராசிரியர் நாகேஸ்வரராவ் தலைமையில் நடைபெற்றது. தாய்மொழியில் மின்னணு அம்சங்களை உருவாக்குவதன் முக்கியத்துவத்தை அவர் வலியுறுத்தினார். 2020-ம் ஆண்டு பிரதமரின் இ-வித்யா திட்டத்தை நிதியமைச்சர் அறிவித்தார். இந்த திட்டத்தின் ஒரு பகுதியாக ஒரு வகுப்பு, ஒரு சேனல் முன்முயற்சி அனைத்து 12 வகுப்புகளுக்கும் 2020 செப்டம்பர் 1-ந் தேதி தொடங்கப்பட்டது.
பல்வேறு நிபுணர்கள் கலந்து கொண்ட இந்த அமர்வில் அரசு மற்றும் அரசு அல்லாத அமைப்புகளின் பிரதிநிதிகள் கலந்து கொண்டு கருத்துக்களை தெரிவித்தனர். கருத்தரங்கின் கடைசி அமர்வுக்கு மத்திய கல்வித்துறை இணை அமைச்சர் டாக்டர் சுபாஷ் சர்கார் தலைமை வகித்தார். திறன் மேம்பாடு மற்றும் தொழில்முனைவோர் துறை இணை அமைச்சர் திரு ராஜீவ் சந்திரசேகர் உள்ளிட்டோர் இதில் பங்கேற்றனர்.
மேலும் கூடுதல் விவரங்களுக்கு இதன் ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1800306
சுகாதாரம் மற்றும் குடும்ப நலத்துறை அமைச்சகம்
போலியோ ஒழிப்பில் தனியார் நிறுவனங்கள் முக்கிய பங்காற்றின: டாக்டர் ஹர்ஷ் வர்தன்
போலியோ ஒழிப்பில் தனியார் நிறுவனங்கள் முக்கிய பங்காற்றின என சிஐஐ ஏற்பாடு செய்த ஆசிய சுகாதார மாநாட்டில் மத்திய சுகாதாரத்துறை அமைச்சர் டாக்டர் ஹர்ஷ் வர்தன் கூறினார்.
சிஐஐ நடத்திய ஆசிய சுகாதார மாநாட்டில் காணொலி காட்சி மூலம் கலந்து கொண்டு டாக்டர் ஹர்ஷ் வர்தன் பேசியதாவது:
இந்திய சுகாதாரத்துறை, வருவாய் மற்றும் வேலைவாய்ப்பில் மிகப் பெரிய துறை. இதன் சந்தை மதிப்பு 2022-ஆம் ஆண்டுக்குள் 3 மடங்கு உயர்ந்து ரூ.8.6 டிரில்லியனாக அதிகரிக்கவுள்ளது. சுகாதார சேவை அனைவருக்கும் மலிவான விலையில் கிடைக்க வேண்டும் என்பதை கொரோனா பாதிப்பு உணர்த்தியுள்ளது.
ஆயுஷ்மான் பாரத் திட்டத்தின் கீழ் செயல்படும் பிரதமரின் மக்கள் ஆரோக்கிய திட்டம், அனைத்து மக்களுக்கும் மலிவான சுகாதார சேவை கிடைக்க வழி செய்துள்ளது.
தகவல் தொழில்நுட்பத்தை, கொவிட்டுக்கு எதிரான போராட்டத்துக்கு மட்டும் சுகாதாரத்துறை பயன்படுத்தவில்லை. கொவிட் அல்லாத அத்தியாவசிய மருத்துவ சேவைகளுக்கும் தொழில்நுட்பம் பயன்படுத்தத்பட்டுள்ளது. தொலைதூர மருத்துவ ஆலோசனை பெறும் இ-சஞ்சீவனி திட்டத்தில் இன்று வரை 8 லட்சம் ஆலோசனைகள் வழங்கப்பட்டுள்ளன.
கொவிட்டுக்கு எதிரான பேராட்டத்தில் பொதுத்துறை மற்றும் தனியார் துறை பங்களிப்பு முக்கியமானது. தனிநபர் பாதுகாப்பு உடைகளை நாம் அதிகளவில் உற்பத்தி செய்கிறோம். மருத்துவ மாதிரிகளை முன்பு பரிசோதனை செய்ய அட்லாண்டாவுக்கு அனுப்பினோம். தற்போது, இங்குள்ள தனியார் பரிசோதனைக் கூடங்களிலேயே பரிசோதனைகள் நடக்கின்றன. போலியோ ஒழிப்பில் தனியார் நிறுவனங்கள் மிகப் பெரிய பங்காற்றின. இவ்வாறு அவர் கூறினார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://www.pib.gov.in/PressReleasePage.aspx?PRID=1674426
வணிகம் மற்றும் தொழில்துறை அமைச்சகம்
இந்தியாவின் மொத்த விற்பனை விலை குறியீட்டு எண்கள்  மார்ச் 2020 மாதத்திற்கான பரிசீலனை
இந்த ஆண்டு மார்ச் மாதத்திற்கான ‘அனைத்து பொருட்கள்’  அதிகாரபூர்வ மொத்த விற்பனை விலை குறியீட்டு எண் முந்தைய மாதத்தின் 122.2  லிருந்து,0.90% குறைந்து 122.1  ஆக உள்ளது.
பணவீக்கம்
மொத்த விற்பனை விலை குறியீட்டு எண்ணை அடிப்படையாகக் கொண்ட பணவீக்க விகிதம், 2020ம் ஆண்டு மார்ச் மாதத்தில் 1.00%  ஆக உள்ளது. முந்தைய மாதத்தில் இது 2.26%  ஆக இருந்தது. சென்ற ஆண்டு இதே மாதத்தில் இது 3.10% ஆக இருந்தது. அதிகரிக்கும்  பணவீக்க விகிதம், நடப்பு நிதியாண்டில் இதுவரை 1.00% ஆக இருந்தது. சென்ற ஆண்டு இதே காலத்தில் இது 3.10% ஆக இருந்தது. மேலும் விவரங்களுக்கு https://pib.gov.in/PressReleseDetail.aspx?PRID=1614620 இணைய முகவரியைத் தொடர்பு கொள்ளவும்.
(Visitor Counter : 113
குடியரசுத் துணைத் தலைவர் செயலகம்
இந்தியா - கத்தார் பொருளாதார கூட்டு ஒத்துழைப்பிற்கு குடியரசு துணைத்தலைவர் பாராட்டு
இந்தியா- கத்தார் இடையிலான நட்புறவின் வலிமை குறித்து குடியரசு துணைத்தலைவர் திரு வெங்கையா நாயுடு சுட்டிக்காட்டியுள்ளார். பரஸ்பரம் இருதரப்பும் பயனடையும் வகையில் மேலும் இணைந்து செயல்பட வேண்டும் என்று அழைப்பு விடுத்துள்ளார்.
கத்தார் தலைநகர் தோஹாவில் நேற்று இந்தியா-கத்தார் வர்த்தகக் கூட்டத்தில் கத்தார் தொழில் அதிபர்களிடையே அவர் உரையாற்றினார். மேற்கு பகுதியில் இருந்த வளர்ச்சி தற்போது ஆசிய பிராந்தியத்தை அடைந்துள்ளதாக அவர் குறிப்பிட்டார். இந்த வளர்ச்சியில் இந்தியா வலிமை மிக்க நாடாகத் திகழ்கிறது என்று தெரிவித்தார். எளிதாக வர்த்தகம் செய்யும் நடவடிக்கையை இந்திய அரசு மேம்படுத்தியுள்ளதாக அவர் குறிப்பிட்டார். 2021ம் ஆண்டு நோய் தொற்றின் போது, 25 ஆயிரத்திற்கும் மேற்பட்ட விதிகள் நீக்கப்பட்டதாகக் கூறினார்.
கடந்த 2021- 22ம் ஆண்டு நிதியாண்டில் இந்தியா- கத்தார் இடையிலான வர்த்தகம் புதிய உச்சமாக 15 பில்லியன் டாலர் அளவிற்கு நடைபெற்றுள்ளதாக திரு வெங்கையா நாயுடு மகிழ்ச்சி தெரிவித்தார். கத்தாரில் இந்திய தொழில் நிறுவனங்கள் பதிவு செய்யும் எண்ணிக்கை அதிகரித்து 15 ஆயிரத்தை கடந்துள்ளதாகக் கூறினார். கடந்த சில வருடங்களாக கத்தாரிலிருந்து இந்தியாவிற்கு வரும் அன்னிய நேரடி முதலீடு அதிகரித்துள்ளதாகவும் திரு வெங்கையா நாயுடு குறிப்பிட்டார்.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1831589
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 11.18 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1838999
தகவல் மற்றும் ஒலிபரப்பு அமைச்சகம்
தாதா சாஹேப் பால்கே விருது 2020 வழங்கி ஆஷா பரேக் கவுரவிக்கப்படவுள்ளார்
68-வது தேசிய திரைப்பட விருதுகள் வழங்கும் விழா செப்டம்பர் 30 அன்று நடைபெறும்
விருது வழங்கும் விழாவிற்கு குடியரசுத் தலைவர் திருமதி திரௌபதி முர்மு தலைமை தாங்குவார்
2020-ம் ஆண்டுக்கான தாதா சாஹேப் பால்கே விருது பிரபல திரைப்பட நடிகை திருமதி ஆஷா பரேக் பெறுவதாக மத்திய தகவல் ஒலிபரப்பு அமைச்சகம் அறிவித்துள்ளது. புதுதில்லியில் நடைபெறும் தேசிய திரைப்பட விருது வழங்கும் விழாவில் இந்த விருது வழங்கப்படும்.
இந்த முடிவு குறித்து அறிவிப்பை வெளியிட்ட மத்திய அமைச்சர் திரு அனுராக் தாக்கூர், “இந்திய சினிமாவிற்கு திருமதி ஆஷா பரேக் வாழ்நாள் முழுவதும் மிகச்சிறந்த பங்களிப்பு செய்ததை அங்கீகரிக்கும் விதமாக அவருக்கு தாதா சாஹேப் விருதுக்கான அறிவிப்பை வெளியிடுவதில் நான் பெருமை அடைகிறேன்” என்றார். 2022 செப்டம்பர் 30 அன்று 68-வது தேசிய திரைப்பட விருதுகள் வழங்கும் விழா நடைபெறும் என்பதை அறிவித்த அமைச்சர், குடியரசு தலைவர் திருமதி திரௌபதி முர்மு இந்த விழாவிற்கு தலைமை தாங்குவார் என்றும் கூறினார்.
திருமதி ஆஷா பரேக் புகழ்பெற்ற திரைப்பட நடிகை, இயக்குனர், தயாரிப்பாளர் இவற்றுடன் இந்திய செவ்வியல் நடனக் கலைஞருமாவார். குழந்தை நட்சத்திரமாக அறிமுகமான அவர், தில் தேக்கே தேக்கோ என்ற திரைப்படத்தின் மூலம் முன்னணி கதாநாயகியாக விளங்கினார். 95-க்கும் அதிகமான திரைப்படங்களில் அவர் நடித்துள்ளார்.
1992-ல் திருமதி பரேக் பத்மஸ்ரீ விருது வழங்கி கவுரவிக்கப்பட்டார். 1998- முதல் 2001 வரை மத்திய திரைப்பட சான்றிதழ் வாரியத்தின் தலைவராக அவர் பணியாற்றியுள்ளார். ஐந்து உறுப்பினர் நடுவர் குழு திருமதி ஆஷாவுக்கு இந்த விருதினை வழங்கும் முடிவை மேற்கொண்டதாக திரு அனுராக் தாக்கூர் கூறினார். நடுவர் குழு விவரம் 1) திருமதி ஆஷா போஸ்லே 2) திருமதி ஹேமமாலினி, 3) திருமதி பூனம் தில்லான், 4) திரு டி எஸ் நாகாபரணா, 5) திரு உதித் நாராயண்.
நிலக்கரி அமைச்சகம்
கோல் இந்தியா நிறுவனத்தின் நிலக்கரி உற்பத்தி இலக்குகள்
நாடாளுமன்றத்தின் மாநிலங்களவையில் உறுப்பினரின் கேள்விக்கு எழுத்துப்பூர்வமாக இன்று பதிலளித்த நிலக்கரி, சுரங்கங்கள் மற்றும் நாடாளுமன்ற விவகாரங்கள் அமைச்சர் திரு பிரகலாத் ஜோஷி கீழ்காணும் தகவல்களைத் தெரிவித்தார்.
2023-24-க்குள் 1 பில்லியன் டன் நிலக்கரி உற்பத்தியை 10.95% கூட்டு சராசரி வளர்ச்சி விகிதத்துடன் அடைய வேண்டும் என்று கோல் இந்தியா நிறுவனம் அறிவுறுத்தப்பட்டுள்ளது.
2016-17-ல் கோல் இந்தியா லிமிடெட்டின் மொத்த உற்பத்தி 554.14 மில்லியன் டன், வளர்ச்சி 2.9 சதவீதமாகவும், 2017-18-ல் 567.36 மில்லியன் டன், வளர்ச்சி 2.4 சதவீதமாகவும், 2018-19-ல் 606.89 மில்லியன் டன், வளர்ச்சி 6.97 சதவீதமாகவும், 2019-20-ல் 602.13 மில்லியன் டன்கள், வளர்ச்சி 0.78 சதவீதமாகவும், 2020-21-ல் 596.22 மில்லியன் டன், வளர்ச்சி 0.98 சதவீதமாகவும் இருந்தன.
2020-21-ம் ஆண்டுக்கான அகில இந்திய நிலக்கரி உற்பத்தி இலக்கு 828.50 மெட்ரிக் டன்னாக இருந்த நிலையில், 716.08 மெட்ரிக் டன் உற்பத்தி செய்யப்பட்டது. இந்தக் காலகட்டத்தில், முந்தைய ஆண்டின் இதே காலத்துடன் ஒப்பிடுகையில் நிலக்கரி உற்பத்தி 2% குறைந்துள்ளது.
நிலம் கையகப்படுத்துதல், ஆக்கிரமிப்பு சிக்கல்கள், வனத்துறை மற்றும் சுற்றுச்சூழல் அனுமதி தாமதம், தளவாடத் தடைகள், சட்டம் ஒழுங்கு பிரச்சனைகள் மற்றும் நடப்பு ஆண்டில் நிலக்கரி சுரங்கப் பகுதிகளில் பெய்த கனமழை உள்ளிட்ட காரணங்களால் நிலக்கரி உற்பத்தி குறைந்துள்ளது. இருப்பினும், கொவிட் விளைவாக, மின்சாரம் மற்றும் மின்சாரம் அல்லாத துறைகளின் நிலக்கரி தேவை குறைந்தது.
மத்திய மின்சார ஆணையத்தின் அறிக்கையின்படி, 28/02/2021 அன்று, மின் உற்பத்தி நிலையங்களில் நிலக்கரி இருப்பு 31.91 மில்லியன் டன்னாக இருந்தது, இது 17 நாட்களின் நுகர்வுக்கு சமமானதாகும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1778471
பிரதமர் அலுவலகம்
கப்பர் தீர்த்தலில் நடைபெற்ற மகா ஆராத்தியில் பிரதமர் கலந்து கொண்டார்
நவராத்திரியை முன்னிட்டு கப்பர் தீர்த்தலில் நடைபெற்ற மகா ஆரத்தியில் பிரதமர் திரு.நரேந்திர மோடி கலந்து கொண்டார். குஜராத்தில் உள்ள 51 சக்தி பீடங்களில் ஒன்றான கப்பர் தீர்த்தலுக்கு அருகில் அமைந்துள்ள அன்னை அம்பா தேவி கோயிலிலும் பிரதமர் மோடி பூஜைகள் செய்து வழிபட்டார். கோயில் ஆச்சார்யகளால் மகா ஆரத்தி நடத்தப்பட்டது. அபு மலைத்தொடரில் அன்னை துர்க்கா தேவியின் பிரம்மாண்ட உருவம் லேசர் விளக்குகளால் காட்சிப்படுத்தப்பட்டிருந்தது. கோயிலின் வசதிகளை மேம்படுத்துவது குறித்து பிரதமர் மோடி அதிகாரிகளுடன் கலந்துரையாடினார்.
தகவல் மற்றும் ஒலிபரப்பு அமைச்சகம்
ரஞ்சித் சிங் காலத்தில் பிரெஞ்சு ராணுவ ஜெனரலாக இருந்தவரின் வழித்தோன்றல்களுக்கு ஹிமாச்சலி தட்டு , தொப்பி மற்றும் சால்வையை திரு அனுராக் சிங் தாக்கூர், செயிண்ட் ட்ரோபஸில் பரிசாக வழங்கினார்
மத்திய தகவல் மற்றும் ஒலிபரப்புத் துறை அமைச்சர் திரு அனுராக் சிங் தாக்கூர், பிரான்சின் செயிண்ட் ட்ரோபஸில் உள்ள அலார்ட் சதுக்கத்திற்குச் சென்றபோது, ஜெனரல் ஜீன் ஃபிராங்கோயிஸ் அல்லார்ட் மற்றும் அவரது துணைவியார் சம்பா இளவரசி பன்னு பான் டேயின் சந்ததியினருக்கு ஹிமாச்சலப் பிரதேசத்தின் வேலைப்பாடு கொண்ட தட்டு, தொப்பி மற்றும் சால்வையை பரிசாக வழங்கினார். இளவரசி இமாச்சல பிரதேசத்தில் உள்ள சம்பாவில் பிறந்தார்.
இந்நிகழ்ச்சியில் பேசிய அமைச்சர், நான்கு தலைமுறைகளுக்குப் பிறகும் செயிண்ட் ட்ரோபஸின் இந்திய இணைப்பு தொடருகிறது. இளவரசியின் குடும்பம் செயிண்ட் ட்ரோபஸில் மிகவும் மதிக்கப்படுவதுடன், அதன் இந்திய வேர்களைப் பாதுகாத்துள்ளது என்று கூறினார்.
பிரான்சில் நடந்து முடிந்த கேன்ஸ் திரைப்பட விழாவில் இந்தியக் குழுவை அமைச்சர் வழிநடத்தினார்.
முன்னதாக, செயிண்ட் ட்ரோபஸில் உள்ள மகாராஜா ரஞ்சித் சிங், அவரது ராணுவ ஜெனரல் மற்றும் அவரது மனைவி ஆகியோரின் மார்பளவு சிலைகளுக்கு அமைச்சர் மலர் தூவி மரியாதை செலுத்தினார்.
பிரதமர் அலுவலகம்
இந்தியாவில் ஏழைகளின் கண்ணியத்தை நிலைநாட்டவும், அவர்களது வாழ்வாதாரத்தை மேம்படுத்தவும் எங்களது அரசு பாடுபட்டு வருகிறது: பிரதமர்
கடந்த 9 ஆண்டுகளில் கோடிக்கணக்கான மக்களின் வாழ்க்கையை சிறப்பாக மாற்றியமைக்கும் வகையில் செயல்படுத்தப்பட்ட பல முன்முயற்சிகளை முன்னிலைப்படுத்தும் விதமாக ஒரு பதிவை பிரதமர் திரு நரேந்திர மோடி பகிர்ந்துள்ளார்.
இது தொடர்பாக பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
"கடந்த 9 ஆண்டுகளில், இந்தியாவின் ஏழைகளின் கண்ணியத்தை நிலைநிறுத்தவும், அவர்களது வாழ்வாதாரங்களை மேம்படுத்தவும் எங்களது அரசு பாடுபட்டுள்ளது. பல்வேறு திட்டங்கள் மூலம் கோடிக்கணக்கான மக்களின் வாழ்க்கையை சிறப்பாக மாற்றியுள்ளோம். நாட்டின் ஒவ்வொரு குடிமகனையும் மேம்படுத்துவது மற்றும் அவர்களின் கனவுகளை நிறைவேற்றுவதற்காக எங்களது பணி தொடர்கிறது. #9YearsOfSeva pic.twitter.com/FsydmGoAcf”
இவ்வாறு பிரதமர் தெரிவித்துள்ளார்.
கப்பல் போக்குவரத்து அமைச்சகம்
இந்தியாவில் கலங்கரை விளக்கம் பகுதிகளை சுற்றுலா முக்கியத்துவம் வாய்ந்தவையாக மேம்படுத்த திரு.மன்சுக் மண்டாவியா வலியுறுத்தல்
இந்தியாவில் உள்ள 194 கலங்கரை விளக்கங்கள் உள்ள பகுதிகளை சுற்றுலா தலங்களாக மேம்படுத்துவதற்காக மத்திய கப்பல்துறை இணையமைச்சர்  திரு.மன்சுக் மண்டாவியா இன்று உயர்மட்டக் கூட்டம் ஒன்றை நடத்தினார். கலங்கரை விளக்கங்களை சுற்றியுள்ள பகுதிகளில் சுற்றுலா நடவடிக்கைகளை ஊக்குவிக்க வேண்டும் என்றும், இது கலங்கரை விளக்கங்களின் வரலாற்றை அறிந்து கொள்ளும் வாய்ப்பாக இருக்கும் என்றும் திரு.மண்டாவியா தெரிவித்தார்.
நூறாண்டுகளுக்கும் பழமையான கலங்கரை விளக்கங்களை கண்டறியுமாறு அவர் அதிகாரிகளை அறிவுறுத்தினார். கலங்கரை விளக்கங்களின் வரலாறு, அவை இயங்கும் முறை, அங்கு பயன்படுத்தப்பட்ட உபகரணங்கள் ஆகியவற்றை காட்சிப்படுத்துவதற்காக அருங்காட்சியகங்களை அமைக்க வேண்டும் என்றும் அமைச்சர் கூறினார். குஜராத்தில் உள்ள கோப்நாத், துவாரகா, வீரவல் ஆகிய கலங்கரை விளக்கங்கள் அமைந்துள்ள பகுதிகளில் சுற்றுலாப் பணிகளை மேம்படுத்துவது குறித்தும் அவர் ஆய்வு செய்தார்.
(Visitor Counter : 158
அறிவியல் மற்றும் தொழில்நுட்பத்துறை
மத்திய அரசு முன்முயற்சியால் ஏற்படுத்தப்பட்ட கூட்டு பயிற்சி திட்டங்கள், பெல்லோசிப்களை பெர்லினில் படிக்கும் மாணவர்கள் பயன்படுத்திக்கொள்ளுமாறு டாக்டர் ஜித்தேந்திர சிங் வேண்டுகோள்
பிரதமரின் அதிகாரபூர்வ குழுவில் உள்ள மத்திய அறிவியல் மற்றும் தொழில்நுட்பம் , புவி அறிவியல் , பிரதமர் அலுவலகம், பணியாளர் நலன், பொதுமக்கள் குறைதீர்வு, ஓய்வூதியம், அணுசக்தி மற்றும் விண்வெளி துறை இணையமைச்சர் டாக்டர் ஜித்தேந்திர சிங், ஜெர்மனி சென்றடைந்ததும், பெர்லினில் ஸ்டார்ட் அப்கள், மாணவர்கள், இளம் நிபுணர்களுடன் கலந்துரையாடினார்.
பிரதமர் திரு நரேந்திர மோடி தலைமையிலான அரசின் முன்முயற்சியால் ஏற்படுத்தப்பட்டுள்ள பல்வேறு பெல்லோசிப்கள், கூட்டு பயிற்சி திட்டங்கள், தொழில் வாய்ப்புகளை முதுநிலை ஆராய்ச்சி, முனைவர் படிப்பு, முதுநிலை பட்டப்படிப்பு படிக்கும் இந்திய மாணவர்கள், பயன்படுத்திக் கொள்ளுமாறு அமைச்சர் அழைப்பு விடுத்தார்.
ஜெர்மனி பிரதமர் திரு ஓலப் ஸ்கோல்ஸ் அழைப்பின் பேரில் ஜெர்மனி செல்லும் பிரதமரின் குழுவில் இடம்பெற்றுள்ள டாக்டர் ஜித்தேந்திர சிங், அந்நாட்டு அமைச்சர்களுடன் ஆலோசனை நடத்துவார்.
மத்திய அறிவியல் மற்றும் தொழில்நுட்பத்துறை
பல்வேறு நிலைகளில் ஊக்குவிப்பு பெல்லோஷிப்களை வழங்குகிறது, இதில் முனைவர் பட்டம் மற்றும் முதுநிலை பட்டம் ஆகிய இரண்டும் அடங்கும். ஒரு கல்வி நிறுவனத்தில் ஐந்தாண்டு பணியாக அங்கு ஒருவர் கல்வி மற்றும் ஆராய்ச்சி பணிகளை மேற்கொள்ளலாம் என டாக்டர் ஜித்தேந்திர சிங் கூறினார்.
மேலும் கூடுதல் விவரங்களுக்கு இந்த ஆங்கில செய்திக்குறிப்பை காணவும் https://pib.gov.in/PressReleseDetail.aspx?PRID=1821825
ரெயில்வே அமைச்சகம்
விசாகப்பட்டினத்தில் ரயில்வே மண்டலம் அமைப்பதற்கு மத்திய அமைச்சரவை ஒப்புதல்
விசாகப்பட்டினத்தில் ரயில்வே மண்டலம் அமைப்பதற்கு பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் ஒப்புதல் அளிக்கப்பட்டது. அதோடு தற்போதுள்ள தெற்கு மத்திய ரயில்வே மற்றும் கிழக்குக் கடற்கரை ரயில்வே மண்டலங்களை சீரமைத்து ராயகாடாவை தலைமையகமாகக் கொண்ட புதிய கோட்டத்திற்கும் ஒப்புதல் அளிக்கப்பட்டது.
பயன்பாடு:
புதிய ரயில்வே மண்டலம் அமைக்கப்படுவது ரயில்வேயின் செயல்பாடுகளின் அளவையில் நேர்மறைத் தன்மையைக் கொண்டு வருவதோடு, இப்பகுதியைச் சேர்ந்த மக்களின் தொடர் கோரிக்கைகளையும், நிறைவேற்றுவதாக அமையும்.
------
(Visitor Counter : 183
சாலைப் போக்குவரத்து மற்றும் நெடுஞ்சாலைத்துறை அமைச்சகம்
2022-ல் ஃபாஸ்ட்டாக் மூலம் மின்னணு சுங்க வசூல் 46% அதிகரிப்பு
கடந்த சில ஆண்டுகளாக ஃபாஸ்ட்டாக் மூலம் மின்னணு சுங்கச்சாவடி வசூல் நிலையான வளர்ச்சியை கண்டு வருகிறது. 2022 ஆம் ஆண்டில் மாநில நெடுஞ்சாலை சுங்கச்சாவடிகள் உட்பட ஃபாஸ்ட்டாக் மூலம் மொத்த சுங்க வசூல் ரூ.50,855 கோடியாக இருந்தது. இது 2021 ஆம் ஆண்டின் ரூ.34,778 கோடியுடன் ஒப்பிடுகையில் சுமார் 46 சதவீதம் அதிகமாகும்.
2022 டிசம்பர் மாதத்தில் நெடுஞ்சாலை சுங்கச்சாவடிகளில் ஃபாஸ்ட்டாக் மூலம் வசூலான தினசரி சராசரி ரூ.134.44 கோடியாகும். டிசம்பர் 24-ந் தேதி மிக அதிகபட்சமாக ஒரே நாளில் ரூ.144.19 கோடி வசூலாகியிருந்தது. இதேபோல ஃபாஸ்ட்டாக் பரிவர்த்தனைகளின் எண்ணிக்கையும் 2022 ஆம் ஆண்டில் முந்தைய ஆண்டுடன் ஒப்பிடுகையில் சுமார் 48 சதவீதம் வளர்ச்சியை கண்டுள்ளது. 2021 ஆம் ஆண்டில் ஃபாஸ்ட்டாக் பரிவர்த்தனைகளின் எண்ணிக்கை 219 கோடியாகவும், 2022-ல் 324 கோடியாகவும் இருந்தது.
இதுவரை 6.4 கோடி ஃபாஸ்ட்டாக்குகள் வழங்கப்பட்டுள்ளன. 2022-ல் நாடு முழுவதும் ஃபாஸ்ட்டாக்குகள் பயன்பாட்டில் உள்ள சுங்கச்சாவடிகளின் எண்ணிக்கை 1181 . 2021-ல் இது 922 ஆக இருந்தது. ஃபாஸ்ட்டாக் திட்டத்தின் கீழ் மாநில சுங்கச்சாவடிகள் செயல்படுவதற்கான புரிந்துணர்வு ஒப்பந்தங்கள் 29 மாநில நிறுவனங்கள் மற்றும் ஆணையங்களுடன் செய்து கொள்ளப்பட்டுள்ளன.
அணுசக்தி அமைச்சகம்
அணு உலை விபத்துகளுக்குப் போதுமான காப்பீடு வழங்கப்படுகிறது: மத்திய அமைச்சர் டாக்டர் ஜிதேந்திர சிங்
நாட்டில் நடக்கும் அணு உலை விபத்துகளுக்கு, போதுமான காப்பீடு வழங்கப்படுவதாக மத்திய அறிவியல் மற்றும் தொழில்நுட்பத் துறை இணையமைச்சர்  பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியம், அணுசக்தி மற்றும் விண்வெளித் துறை இணை அமைச்சர் டாக்டர் ஜிதேந்திர சிங் கூறியுள்ளார்.
மக்களவையில் கேள்விஒன்றுக்கு எழுத்துபூர்வமாக பதிலளித்த டாக்டர் ஜிதேந்திர சிங், "அணுசக்தி சேதத்திற்கான சிவில் பொறுப்பு  சட்டம் 2010-ஐ இந்தியா இயற்றியுள்ளது. இது அணுசக்தி சேதத்திற்கான சிவில் பொறுப்பு மற்றும் அணு விபத்தில் பாதிக்கப்பட்டவர்களுக்கு உடனடி இழப்பீடு ஆகியவற்றை வழங்குகிறது. இச்சட்டத்தின் கீழ், அணுசக்தி சம்பவம் தொடர்பாக தனது பொறுப்பை ஈடுகட்டுவதற்காக அணு உலையை நிவகிப்பவர் காப்பீடு அல்லது நிதி பத்திரங்கள் அல்லது இரண்டின் கலவையை பராமரிக்க வேண்டும். இச்சட்டம் ஒவ்வொரு அணுசக்தி சம்பவத்திற்கும் அணுசக்தி அணு உலையை நிவகிப்பவரின் பொறுப்பையும் வரையறுக்கிறது.
எந்தவொரு காப்பீடு அல்லது நிதி பத்திரங்கள் இல்லாமல், அணுசக்தி ஆபரேட்டர் அணுசக்தி அமைப்புகளை இயக்க முடியாது என்றும், செல்லுபடியாகும் காலம் முடிவடைவதற்கு முன்பு, காப்பீட்டு பாலிசி அல்லது நிதி பத்திரங்களை அவ்வப்போது புதுப்பிக்க ஆபரேட்டர் கட்டாயப்படுத்தப்படுகிறார் என்றும் அமைச்சர் தெரிவித்தார்.
ஒவ்வொரு அணு உலை விபத்துக்கும் ஒரு ஆபரேட்டரின் பொறுப்பு:
 பத்து மெகாவாட்டுக்குச் சமமான அல்லது அதற்கு மேற்பட்ட அனல் மின்சாரம் கொண்ட அணு உலைகளைப் பொறுத்தவரை, ஆயிரத்து ஐநூறு கோடி ரூபாய்;
 செலவழிக்கப்பட்ட எரிபொருள் மறுசுழற்சி ஆலைகளைப் பொறுத்தவரை, முந்நூறு கோடி ரூபாய்;
 பத்து மெகாவாட்டிற்குக் குறைவான அனல் மின்சக்தி கொண்ட ஆராய்ச்சி உலைகள், எரிபொருள் மறுசுழற்சி நிலையங்கள் அல்லாத எரிபொருள் சுழற்சி அமைப்புகள், அணுசக்திப் பொருட்களைக் கொண்டு செல்லுதல் ஆகியவற்றைப் பொறுத்தவரை, நூறு கோடி ரூபாய்.
2016 ஆம் ஆண்டில் துணை இழப்பீட்டுக்கான உடன்படிக்கையை  இந்தியா அங்கீகரித்துள்ளது. அணுசக்தி விபத்து ஏற்பட்டால், ஒப்பந்தத் தரப்பினர் தங்களின் நிறுவப்பட்ட அணுசக்தி திறன் மற்றும் ஐ.நா மதிப்பீட்டு விகிதத்தின் அடிப்படையில் பொது நிதி மூலம் கிடைக்கும் இழப்பீட்டுத் தொகையை அதிகரிப்பதை இது நோக்கமாகக் கொண்டுள்ளது.
மத்திய அமைச்சரவை
2019-2020-ம் ஆண்டுக்கான உற்பத்தியோடு இணைந்த போனஸ் மற்றும் உற்பத்தியோடு சாராத போனஸுக்கு மத்திய அமைச்சரவை அனுமதி
பிரதமர் திரு நரேந்திர மோடி தலைமையில் இன்று நடைபெற்ற மத்திய அமைச்சரவைக் கூட்டத்தில், 2019-2020ஆம் ஆண்டுக்கான உற்பத்தியோடு இணைந்த போனஸுக்கு அனுமதி அளிக்கப்பட்டது. இதன் மூலம் ரயில்வே, தபால் துறை, பாதுகாப்புத்துறை, ஈபிஃஎப்ஓ, ஈஎஸ்ஐசி உள்ளிட்ட அலுவலகங்களில் பணிபுரியும் 16.97 லட்சம் கெசடட் அல்லாத ஊழியர்கள் பயன்பெறுவர். இதற்காக ரூ. 2796 கோடி செலவாகும்.
கெசடட் அல்லாத மத்திய அரசு ஊழியர்களுக்கு உற்பத்தியோடு சாராத போனஸ் வழங்கப்பட்டு வருகிறது. 13.70 லட்சம் ஊழியர்கள் இதன் மூலம் பயனடைவார்கள். அரசுக்கு ரூ.946 கோடி கூடுதலாக செலவாகும்.
உற்பத்தியோடு இணைந்த போனஸ் மற்றும் உற்பத்தியோடு சாராத போனஸ் அறிவிப்பால் மொத்தம் 30.67 லட்சம் மத்திய அரசு ஊழியர்கள் பயனடைவார்கள். இதனால் ரூ.3737 கோடி அரசுக்கு கூடுதலாக செலவாகும்.
ஆண்டுதோறும் முந்தைய வருடத்தில் கெசடட் அல்லாத மத்திய அரசு ஊழியர்களின் பணியைக் கருத்தில் கொண்டு துர்கா பூஜா, தசரா காலத்தில் போனஸ் வழங்கப்பட்டு வருகிறது. உற்பத்தியோடு இணைந்த போனஸ் மற்றும் உற்பத்தியோடு சாராத போனஸை கெசடட் அல்லாத ஊழியர்களுக்கு உடனடியாக வழங்க அரசு உத்தரவிட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1666380
-----
(